Monica Iacob Ridzi, reabilitată de instanță. Interdicțiile de care scapă fosta ministră a Tineretului
Înalta Curte de Casație și Justiție a decis reabilitarea judecătorească a fostei ministre a Tineretului, Monica Iacob Ridzi. Dacă decizia va rămâne definitivă, condamnarea va fi ștearsă din cazierul judiciar a acesteia. În noiembrie 2017, ea a fost eliberată condiționat după ce a executat doi ani și opt luni din pedeapsa de cinci ani de închisoare pentru abuz în serviciu, într-un dosar privind manifestările organizate în anul 2009 de Ziua Națională a Tineretului.